Museum local da Vnà
Il museum dals objects da diever istorics

Purtret
Il pitschen e simpatic museum local reflectescha il passà ed il preschent dal vitg da Vnà. Mussads vegnan objects da diever istorics da l'agricultura e d'ulteriurs mastergns ch'eran domiciliads ina giada a Vnà. Documents dal temp regordan ultra da quai poets, picturs e cumponists dal vitg. La collecziun cumpiglia bunamain 400 exponats.

Il preschent sa reflectescha en l'engaschament a favur dal museum e dal vitg: La societad da museum ch'è vegnida fundada l'onn 1978 dumbra oz passa 100 commembras e commembers, quai èn quasi 30 commembras e commembers dapli che abitantas ed abitants dal vitg.

Il museum vegn cumplettà cun in tschert vocabulari transibel: Il «dicziunari rumantsch» permetta da cumparegliar expressiuns en las linguas rumantsch, talian, tudestg ed englais. Las tavlas respectivas èn francadas vi da las chasas da l'entir vitg.